
Neizlietotas vai nederīgas dzīvnieku ārstnieciskās barības un starpproduktu savākšanas, izmešanas un iznīcināšanas kārtība.
Izdoti saskaņā ar Barības aprites likuma 10.panta trešo daļu
· 1. Noteikumi nosaka neizlietotas vai nederīgas dzīvnieku ārstnieciskās barības un starpproduktu savākšanas, izmešanas un iznīcināšanas kārtību.
· 2. Barības apritē iesaistītais uzņēmums (turpmāk – uzņēmums) nodrošina, ka neizlietotas vai nederīgas dzīvnieku ārstnieciskās barības un starpproduktu (turpmāk – ārstnieciskā barība) savākšanas vietai nevar piekļūt dzīvnieki un nepiederošas personas.
· 3. Neizlietotu ārstniecisko dzīvnieku barību savāc:
· 3.1. slēgtā iepakojumā vai tvertnē atsevišķi no citas dzīvnieku barības, tā lai neradītu bīstamību cilvēku vai dzīvnieku veselībai un apkārtējai videi;
· 3.2. norobežotā vietā, kuru atbilstoši marķē norādot vārdus "Ārstnieciskā dzīvnieku barība". Papildus norāda arī neizlietotās barības daudzumu, sastāvu, iepakošanas datumu un iepakotāju.
· 4. Nederīgu (tādu, kurai beidzies ražotāja noteiktais derīguma termiņš) ārstniecisko barību savāc:
· 4.1. slēgtā iepakojumā vai tvertnē atsevišķi no citas dzīvnieku barības, lai neradītu bīstamību cilvēku vai dzīvnieku veselībai un apkārtējai videi;
· 4.2. norobežotā vietā, kuru atbilstoši marķē, norādot vārdus  "Nederīga dzīvnieku ārstnieciskā barība", kā arī izvieto brīdinājuma zīmes atbilstoši normatīvajiem aktiem par atkritumu un to pārvadājumu uzskaites kārtību. Papildus norāda arī nederīgās barības daudzumu, sastāvu, iepakošanas datumu un iepakotāju.
· 5. Neizlietotu vai nederīgu ārstniecisko barību aizliegts izmest sadzīves atkritumos vai apkārtējā vidē vai izbarot dzīvniekiem.
· 6. Uzņēmums nederīgu ārstniecisko barību slēgtā iepakojumā vai tvertnē nodod iznīcināšanai saskaņā ar normatīvajiem aktiem par atkritumu apsaimniekošanu un ievēro prasības par sadzīvē radušos bīstamo atkritumu apsaimniekošanu.
·  
· 7. Iznīcināšanai nodoto nederīgo vai neizlietoto ārstniecisko barību uzņēmums uzskaita, norādot datumu, kurā nederīga vai neizlietota ārstnieciskā barība ir nodota iznīcināšanai, tās daudzumu un uzņēmumu, kam nederīgā vai neizlietotā ārstnieciskā barība ir nodota iznīcināšanai.
· 8. Dokumentus, kas apliecina nederīgas vai neizlietotas ārstnieciskās barības nodošanu iznīcināšanai un šo noteikumu 7. punktā minēto uzskaiti uzņēmums glabā trīs gadus un uzrāda Pārtikas un veterinārajam dienestam pēc pieprasījuma.

	Ministru prezidents
	(paraksts*)
	V. Uzvārds

	Ministrs
	(paraksts*)
	V. Uzvārds


* Dokuments ir parakstīts ar drošu elektronisko parakstu

